钦定古今图书集成/明伦汇编/官常典/第741卷 > 钱鲸〈仆钱富 叶秀 冯德〉
## 钦定古今图书集成/明伦汇编/官常典/第741卷 > 钱鲸〈仆钱富 叶秀 冯德〉

按《宁波府志》：“鲸字叔鸣，登嘉靖二十六年进士，授中
书舍人，擢监察御史，砥节台端，为时所重。按辽左，威
名赫然。丁内艰，服阕，将赴京，值倭寇据越之高埠，鲸
乘官舫出圣浦，猝与贼遇，左右曰：‘从舟尾逸，尚可免’。
鲸叱曰：‘吾宪臣，义不径宝’。乃张灯正席，绯衣危坐。贼
入，厉声叱之，贼将剸刃。其仆钱富、叶秀、冯德争以身”
捍卫，遂主仆俱死。后贼寇盘门，急夜惊曰：“钱御史领
兵至矣！”走大湖，绝地，为官兵所歼。